《贤者之孝二百四十首·子路》
宋代·林同

食藜殊列鼎，负米异重茵。
不待今朝养，伤哉昔日贫。

作者简介：（?—1276）宋福州福清人，字子真，号空斋处士。林公遇子。深于诗。以世泽授官，弃不仕。元兵至福州，福建招抚使刘仝子即其家置忠义局，招募义兵。元兵至城下，仝子遁，同啮指血书壁，誓守忠义，寻被执，不屈而死。有《孝诗》。